Die maat verwys na die plek waar die volk van God bymekaar kom - daar waar die volk met hulle offers en met die prediking ontsondig word.
Daar, diep in die heiligdom van sy kerk, gaan Hy met sy Woord toets hoeveel van sy Woord in sy kerkvolk ingesink en in hulle gevestig geraak het.
Ek gehoorsaam, want God het dit in sy Woord vir my voorgeskryf. Die Nuwe Testament bevestig dit dat die Here neergeskryf het dat ons sy wil sal doen:
Toe het Ek gesê: Kyk, Ek kom - in die boekrol is dit van My geskrywe - om u wil te doen, o God. (Hebreërs 10:7 AFR53)
Die siftingsproses van die Here was al baie lank aan die gang onder die mense waarvan ons lees in die tyd van Sagaria.
Hierdie naggesig stel sulke mense aan die kaak en toon aan dat hulle hulleself bedrieg. Hierdie visioen vermaan hulle om in die krag van die Here en met die insigte wat deur die Woord van God geleer word, met die sonde te breek.
Die vlieënde boekrol is die waarskuwing: God openbaar sy wil aan sy kerk. Hierdie selfde geopenbaarde wil wat hulle van die saligheid geleer het, gaan die meetsnoer wees waarmee hulle dade getoets word en hulle ongehoorsaamheid aan die kaak gestel word.
Die mense van die ou tyd het nie boeke geken soos wat ons dit vandag ken nie. Hulle boeke was ‘n perkament wat om ‘n stok gerol was.
Die boek wat Sagaria gesien het, was nie netjies toegerol soos wat dit was wanneer dit gebêre was nie.
Daar is ‘n hele paar plekke in die Bybel waar die Here sê dat sy Woord aan die volk opgeskryf moet word, sodat hulle dit by hulle kan hê.
Neem vir jou 'n Boekrol en skrywe daarop al die woorde wat Ek met jou gespreek het oor Israel en Juda en oor al die nasies, van die dag af dat Ek met jou gespreek het, van die dae van Josía af, tot vandag toe......En Jeremia het Barug, die seun van Nería, geroep; en Barug het op 'n Boekrol geskrywe, uit die mond van Jeremia, al die woorde van die HERE wat Hy met hom gespreek het (Jeremia 36:2, 4).
Die Woord van die Here skeer soos ‘n verskeurende roofvoël oor die hele land en dit verskeur alle onbekeerlike sondaars.
Dit natuurlik so dat dit troos leer aan almal wat die inhoud van die wet en die raad van die Here vir hulleself toe-eien.
Maar dit is ook so dat die openbaring van God hom wreek op die wat dit by hulle laat verbygaan het en hulle nie daaraan gesteur het nie.